b'\n_START_ARTICLE_\nSewen\n_START_SECTION_\nAjalugu\n_START_PARAGRAPH_\nAnsambli asutamise m\xc3\xb5tte autorid olid Meelis Paas (kitarr) ja Gunnar Viese (bass), kes tegid ansamblite Terminaator ja The Sun pikaajalisele liikmele Eimel Kaljulaidile ettepaneku asuda trummaritoolile. P\xc3\xa4rast kuudepikkust lugude lihvimist liitus b\xc3\xa4ndiga telesaadetes "Eesti otsib superstaari" ja "Kaks takti ette" tuntust kogunud laulja Mihkel Ratt ning Sewen oli s\xc3\xbcndinud._NEWLINE_Suvel 2014 salvestas b\xc3\xa4nd HND stuudios esimese singli "Oled mu meeltes", mille miksis Aksu Hanttu (Nightwish, Petr Elfimov, Ari Koivunen) ning masterdas Svante Forsb\xc3\xa4ck (Rammstein, Volbeat, Sunrise Avenue, The Rasmus). "Oled mu meeltes" on muusikaliselt b\xc3\xa4ndi \xc3\xbchislooming ning s\xc3\xb5nad kirjutas Kadri Luik. Singel avaldati 20. novembril 2014 ning on saadaval Spotify ja iTunesi vahendusel._NEWLINE_12. detsembril 2014 avaldati lihtne "Oled mu meeltes" muusikavideo. V\xc3\xa4rske video re\xc5\xbeiss\xc3\xb6\xc3\xb6riks, operaatoriks ja monteerijaks oli Kristian K\xc3\xbcnk, kelle tehtud t\xc3\xb6\xc3\xb6de nimistus on ka Epp K\xc3\xb5ivu video loole "Linn on minu". Seweni video "Oled mu meeltes" b\xc3\xa4ndiv\xc3\xb5tted toimusid P\xc3\xa4rnus rokiklubis Volume ja \xc3\xb6isel Tallinna\xe2\x80\x93Narva maanteel ning Tallinna t\xc3\xa4navatel._NEWLINE_3. m\xc3\xa4rtsil 2015 ilmus b\xc3\xa4ndi teine singel ja video "\xc3\x96\xc3\xb6 l\xc3\xbchikeseks j\xc3\xa4\xc3\xa4b".'